Diari Oficial de la Generalitat Valenciana


Sumari del DOGV 5678, del 11-01-2008 (2008/227)

ORDE de 19 de desembre de 2007, de la consellera de Cultura i Esport, per la qual es deleguen determinades atribucions en els directors territorials del departament.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/12/19/(1)/dof/vci/html**

### Dades del document

Número de DOGV
:   5678

Data del DOGV
:   11-01-2008

Secció del DOGV
:   I. DISPOSICIONS GENERALS

Número del document
:   2008/227


Data del document
:   19-12-2007

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * administració regional
    * legislació
    * delegació de poders
    * competència administrativa

ORDE de 19 de desembre de 2007, de la consellera de Cultura i Esport, per la qual es deleguen determinades atribucions en els directors territorials del departament. [2008/227]  
A fi d'aconseguir més eficàcia i agilitat en la gestió dels assumptes la competència dels quals té assignada este departament, es van delegar determinades atribucions en els òrgans superiors i directius.  
Idèntiques raons aconsellen estendre la dita delegació als directors territorials del departament.  
En virtut d'això i de conformitat amb el que establixen els articles 28 i 63 de la Llei del Consell i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE  
Primer  
Es delega en els directors territorials de Cultura, dins del seu respectiu àmbit funcional:  
1. L'exercici de les facultats en matèria de contractació administrativa, quan el pressupost no excedisca de l'import establit com a límit màxim dels pagaments per caixa fixa ni, en el cas que siga major, del fixat per als contractes menors, sempre que la despesa corresponga a crèdits consignats en el capítol II dels pressupostos d'esta conselleria i amb l'assignació prèvia del crèdit a la direcció territorial corresponent per l'òrgan competent.  
2. L'autorització de la despesa, la disposició del crèdit i la proposta de pagament corresponents a la contractació a què es referix el precedent apartat 1.  
Segon  
1. La present delegació d'atribucions podrà ser revocada en qualsevol moment per l'òrgan delegatori, d'acord amb l'article 63.5 de la Llei del Consell.  
2. Les atribucions que es deleguen en la present orde podran ser advocades en els termes i amb els requisits que establix l'article 14 de la Llei 30/1992, de 26 de novembre, abans esmentada.  
Tercer  
1. Sempre que es faça ús d'esta delegació d'atribucions, haurà de fer-se constar expressament en la resolució o acte que s'adopte, i es consideraran dictats per l'òrgan delegatori.  
2. Les atribucions que s'exercisquen per delegació no poden ser objecte de delegació en un altre òrgan.  
DISPOSICIÓ ADDICIONAL  
Les propostes de contractació i dels actes de contingut econòmic que es deleguen, podran ser formulades pels caps de les unitats administratives gestores dels expedients corresponents.  
DISPOSICIONS FINALS  
Primera  
S'autoritza el subsecretari de la conselleria de Cultura i Esport a dictar les instruccions necessàries per al compliment i el desplegament de la present orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València 19 de desembre de 2007  
La consellera de Cultura i Esport  
Trinidad María Miró Mira


Còpia Permalink ELI